L 228/60
DA
Den Europæiske Unions Tidende
15.9.2023
2) svigt eller uregelmæssigheder i en sådan automatiseret koordinering tydeligt tilkendegives over for den eller de flyveledere, der har ansvaret for at koordinere flyvninger ved en overdragende enhed 3) advarslerne vedrørende udveksling af systemoplysninger vises ved de relevante arbejdspositioner 4) oplysningerne om de relevante procedurer for udveksling af systemoplysninger stilles til rådighed for flyvelederne 5) flyveledere udstyres med midler til at ændre den udvekslede flyveinformation.« d) Følgende punkt ATS.OR.446 indsættes:
»ATS.OR.446 Overvågningsdata a) Lufttrafiktjenesteudøvere må ikke benytte data fra funktionstilstand S-interrogatorer, der opererer under et tredjelands ansvar, hvis tildelingen af interrogator-koder ikke er koordineret.
b) Lufttrafiktjenesteudøvere skal sikre den nødvendige kapacitet til, at flyveledere kan identificere individuelle luftfartøjer via downlink-luftfartøjsidentifikation som beskrevet i tillæg 1.
c) Lufttrafiktjenesteudøverne skal sikre en sammenhængende drift i luftrummet inden for deres ansvarsområde og ved grænsen til tilstødende luftrum med passende minimumskrav til adskillelse af luftfartøjer.« e) I punkt ATS.TR.230 tilføjes følgende litra c): »c) Koordineringen af overdragelse af kontrol mellem enheder, der udøver områdekontroltjeneste inden for ICAO EUR-regionen, eller hvor dette er aftalt med eller mellem andre flyvekontrolenheder, skal understøttes af automatiserede processer som defineret i tillæg 2.« f) Følgende tilføjes som tillæg 1 og 2:
»Tillæg 1
Identifikation af individuelle luftfartøjer ved hjælp af downlink-luftfartøjsidentifikation som krævet i punkt ATS.OR.446, litra b) Downlink-luftfartøjsidentifikationsfunktionen skal anvendes på følgende måde til at identificere individuelle luftfartøjer: a) Lufttrafiktjenesteudøveren skal over for netadministratoren angive de dele af luftrummet, hvor enkelte luftfartøjer identificeres ved hjælp af downlink-luftfartøjsidentifikation.
b) Conspicuity-SSR-koden A1000 tildeles luftfartøjer, hvor individuelle luftfartøjer identificeres ved hjælp af downlink-luftfartøjsidentifikation.
c) Medmindre en af de i litra d) anførte betingelser gør sig gældende, skal conspicuity-SSR-koden A1000 tildeles afgående luftfartøjer eller luftfartøjer, for hvilke en ændret kode er påkrævet i henhold til litra g), hvis følgende betingelser er opfyldt: 1) downlink-luftfartøjsidentifikation stemmer overens med den tilsvarende angivelse i dette luftfartøjs flyveplan 2) netadministratoren har meddelt, at det pågældende luftfartøj er berettiget til tildeling af conspicuity-SSRkoden A1000.
d) Conspicuity-SSR-koden A1000 tildeles ikke de luftfartøjer, der er nævnt i litra c), hvis en eller flere af følgende betingelser er opfyldt: 1) beredskabsforanstaltninger, der gør det påkrævet at tildele særskilte SSR-koder til luftfartøjer, er iværksat af en luftfartstjenesteudøver, som udsættes for uforudsete udfald af den jordbaserede overvågning